रूसी अंतरिक्ष एजेंसी के प्रमुख ने मंगलवार को कहा कि अंतरराष्ट्रीय अंतरिक्ष स्टेशन पर पिछले हफ्ते हुआ एयरलीक नुकसान पहुंचाने के लिए जानबूझकर की गई कोई हरकत हो सकती है। वहीं रूस ने घटना की जांच शुरू कर दी है। रूसी अंतरिक्ष एजेंसी रॉसकॉसमोस के महानिदेशक दमित्री रोगोजिन ने कहा कि कक्षीय स्टेशन पर खड़े रूसी अंतरिक्ष यान में गुरुवार को पाया गया छेद ड्रिल से हुआ और ऐसा जानबूझकर किए जाने की आशंका है। जिसे या तो पृथ्वी पर या फिर अंतरिक्ष में ही किया गया।